《见诗舲去年阅兵汉凤纪行诸诗有作》
清代·吴振棫

千骑秦原画角催，巡边西过祀鸡台。马头山色褒斜尽，雁外秋声汉沔来。

偶作歌行新壁垒，有如号令肃风雷。金牛古道尤奇险，重镇回翔待此才。

作者简介：（1792—1870）浙江钱塘人。字仲云，亦作仲耘，号毅甫，晚号再翁。嘉庆十九年进士，授编修。咸丰间，历任疆吏，在云南最久，先后任巡抚、署云贵总督，继又实授。在任禁止以团练为名杀掠回民，使云南民族矛盾稍缓。有《养吉斋丛录、馀录》、《黔语》、《花宜馆诗钞》等。